་། ལེའུ་བཅུ་གཉིས་པ་ལས། རྡོ་རྗེའི་སྐྱིལ་ཀྲུང་བཅས་ནས་ནི། ། ཞེས་བྱ་བ་ལ་སོགས་པས་ལུས་ཀྱི་འདུག་སྟངས་འཕྲུལ་འཁོར་གསུངས་སོ། ། ལེའུ་བཅུ་བཞི་པ་ལས། ཨོཾ་བཛྲ་གྷཎྜེ་ཨཿཞེས་པ་ལ་སོགས་པས་རྡོ་རྗེ་དྲིལ་བུ་གཟུང་བ་གསུངས་པ་དང་། ལེའུ་བརྒྱད་པ་ལས། ཨོཾ་པྲ་ཝ་ར་སཏྐཱ་ར་པྲ་ཏཱིཙྪ་སྭཱ་ཧཱ། ཞེས་པ་ལ་སོགས་པས་མཆོད་པ་བྱིན་གྱིས་བརླབ་པ་གསུངས་པ་དང་། ལེའུ་དྲུག་པ་ལས། ཉི་མའི་དཀྱིལ་འཁོར་དབུས་གནས་པར། ། སེམས་ཀྱི་ཡི་གེ་བསྒོམ་པར་བྱ། ། ཞེས་པ་ལ་སོགས་པས་རིགས་ལྔའི་ས་བོན་སྙིང་གར་བསྒོམ་པ་གསུངས་སོ། ། དེ་ནས་ཚོགས་བསག་པར་བྱ་སྟེ། ལེའུ་དྲུག་པ་ལས༑ དཔག་ཚད་བྱེ་བ་རྒྱས་པར་ནི། ། རྡོ་རྗེའི་དཀྱིལ་འཁོར་བསྒོམ་པར་བྱ། ། ཞེས་པ་ལ་སོགས་པས་ཚོགས་ཀྱི་ཞིང་གསུངས་སོ། ། བླ་མ་རྡོ་རྗེ་ཅན་མཆོད་ཅེས་པ་ལ་སོགས་པ་ལེའུ་བཞི་པ་ལས་མཆོད་པ་དང་། བདུན་རྣམ་དག་བསྟན་པ་དང་། ལེའུ་བཅུ་གཉིས་པ་ལས། བླ་མ་སངས་རྒྱས་མཆོད་པར་བྱ། ། ཞེས་པ་ལ་སོགས་པས་དེ་ཉིད་རྒྱས་པར་བཤད་པ་དང་། ལེའུ་གཉིས་པ་ལས། གླུ་ནི་རྡོ་རྗེ་ཅན་ལ་དབུལ༑ ༑ཞེས་པ་ལ་སོགས་པ་དང་། ལེའུ་ལྔ་པ་ལས། སྒྲ་ལ་རྣམ་གསུམ་ཤེས་བྱས་ནས། ། ཞེས་པ་ལ་སོགས་པ་དང་། ལེའུ་བཅུ་བཞི་པ་ལས། ཙནྡན་དང་ནི་གུར་གུམ་དང་། ། ཞེས་པ་ལ་སོགས་པས་སྤོས་ལྔ་དབུལ་བ་དང་། མེ་ཏོག་འདི་རྣམས་བཟང་ཞིང་ལེགས། ། ཞེས་བྱ་བ་ལ་སོགས་པ་དང་། ལེའུ་བརྒྱད་པ་ལས། ཞབས་བསིལ་གོང་མའི་ཆོ་ག་ཡིས། ། ཞེས་པ་ལ་སོགས་པ་དང་། ཨོཾ་པྲ་ཝ་ར་སཏྐཱ་ར་ཞེས་པས་མཆོད་པར་གསུངས་སོ། ། དེ་ནས་གཤེགས་སུ་གསོལ་བ་ནི་ལེའུ་བརྒྱད་པ་ལས། ཨོཾ་ཁྱེད་ཀྱིས་སེམས་ཅན་དོན་ཀུན་མཛད། ། ཅེས་པ་ལ་སོགས་པ་གསུངས་སོ། ། དེ་ནས་ཚད་མེད་པ་བཞི་བསྒོམ་པ་སྟེ་ལེའུ་བཅུ་གཉིས་པ་ལས། ཚངས་པའི་གནས་ནི་བཞི་པོ་ཡིས། ། སེམས་ཀྱི་ངལ་ནི་བསོ་བར་བྱ། ། ཞེས་གསུངས་སོ། ། དེ་ནས་སྟོང་པ་ཉིད་ཀྱི་བྱང་ཆུབ་བསྒོམ་སྟེ། ལེའུ་བཞི་པ་ལས། བྱང་ཆུབ་སེམས་ནི་བསྐྱེད་ནས་སུ། ། ཞེས་པས་མདོར་བསྟན་པ་དང་། ལེའུ་བཅུ་གཉིས་པ་ལས། ཕྱི་ནས་བྱང་ཆུབ་སེམས་གནས་སོ། ། ཞེས་པ་དང་། བདེན་དང་བརྫུན་པ་དཔྱད་པ་ཡི། ། ཞེས་བྱ་བ་ལ་སོགས་པས་རྒྱས་པར་བཤད་པ་གསུངས་སོ༑ ༑དེ་ནས་རྣལ་འབྱོར་གྱི་རིམ་པ་ཡན་ལག་དྲུག་བསྒོམ་པར་བྱ་སྟེ། ལེའུ་བདུན་པ་ལས། སངས་རྒྱས་གནས་ནི་རྣམ་སྣང་རྫོགས། ། ཞེས་བྱ་བ་ལ་སོགས་པས་ཡན་ལག་དྲུག་མདོར་བསྟན་ཏོ། ། དེ་ལ་གཞིའི་ཡན་ལག་བཤད་པ་ནི། ལེའུ་བཅུ་གཉིས་པ་ལས། དེ་རྗེས་བསྲུང་བའི་དམ་ཚིག་གོ ། ཞེས་བྱ་བ་དང་། ནམ་མཁའི་ཁམས་ཀྱི་དབུས་གནས་པར། ། སྣ་ཚོགས་རྡོ་རྗེ་བསྒོམ་པར་བྱ། ། ཞེས་པས་སྲུང་བའི་འཁོར་ལོ་བསྟན་ཏོ། ། ལེའུ་བཅུ་གཉིས་པ་ལས། ཧཱུྃ་ནི་བཅུ་ཡི་སྦྱོར་བ་ཡིས༑ ༑ཞེས་བྱ་བས་སྲུང་བའི་འཁོར་ལོ་མདོར་བསྟན་ནོ། ། ལེའུ་བཅུ་བཞི་པ་ལས༑ རྡོ་རྗེ་ཁྲོ་བོ་སྐྱེས་བུ་ཆེ། ། ཞེས་བྱ་བ་ལ་སོགས་པས་རྒྱས་པར་བཤད་དོ། ། དེ་ནས་ཆོས་འབྱུང་དང་། སྣ་ཚོགས་པདྨ་དང་། སྣ་ཚོགས་རྡོ་རྗེ་བསྒོམ་པར་བྱ་བ་སྟེ༑ ལེའུ་བཞི་པ་ལས། ཆོས་ཀྱི་འབྱུང་གནས་རྣམ་པར་བསྒོམ། ། ཞེས་པ་དང་། ལེའུ་བཅུ་གཉིས་པ་ལས། ནམ་མཁའི་དབྱིངས་ཀྱི་དབུས་གནས་པར། ། སྣ་ཚོགས་རྡོ་རྗེ་བསྒོམ་པར་བྱ། ། ཞེས་གསུངས་སོ། ། དེ་ནས་གཞལ་ཡས་ཁང་བསྒོམ་པར་བྱ་བ་སྟེ། ལེའུ་བཞི་པ་ལས། དེ་ལས་སངས་རྒྱས་རྣམ་བསམས་ནས། ། ཞེས་བྱ་བས་མདོར་བསྟན་ཏོ། ། ལེའུ་བདུན་པ་ལས། རྣམ་པར་སྣང་མཛད་རྒྱལ་པོ་ཆེ། ། ཞེས་བྱ་བ་ལ་སོགས་པས་རྒྱས་པར་བཤད་དོ། ། ལེའུ་གཉིས་པ་ལས། ནམ་མཁའི་ཁམས་ཀྱི་དབུས་གནས་པར། ། རྡོ་རྗེའི་དཀྱིལ་འཁོར་བསྒོམ་པར་བྱ། ། ཞེས་བྱ་བ་ལ་སོགས་པས་རྒྱས་པའི་རྒྱས་པར་བཤད་དོ། ། ལེའུ་ལྔ་པ་ལས། འདོད་པའི་ཡོན་ཏན་ལྔ་དང་ལྡན། ། ཞེས་པ་ལ་སོགས་པ་དང་། སངས་རྒྱས་མགོན་པོའི་དཀྱིལ་འཁོར་ནི། ། ཞེས་བྱ་བ་ལ་སོགས་པས་གཞལ་ཡས་ཁང་གི་ཆེ་བ་དང་། ཕྱོགས་དང་ཁ་དོག་རྒྱན་དང་བཅས་པ་བསྟན་ཏོ། ། ཡང་དེ་ཉིད་ལས། སངས་རྒྱས་གཟུགས་བརྙན་རབ་བསྒོམས་ཏེ། ཞེས་བྱ་བ་ལྔས་གཞུང་བསྡུས་པ་བསྟན་ཏོ།  ། དེ་ནས་རྗེས་སུ་ཆགས་པའི་ཡན་ལག་བསྒོམ་པར་བྱ་སྟེ། ལེའུ་བཞི་པས་ནི། རྣམ་པ་ལྔ་ནི་བསྒོམ་པར་བྱ། ། དང་པོ་སྐྱེས་བུ་བསམ་ཞེས་གསུངས་པས། བྱང་ཆུབ་པ་ལྔ་སྤྱིར་བསྟན་ཏོ། ། ལེའུ་ལྔ་པ་ལས། བསྲུང་བའི་དམ་ཚིག་དབུས་གནས་པའི། ། དཀྱིལ་འཁོར་ལྔ་ནི་བསྒོམ་པར་བྱ། ། ཞེས་པ་ལ་སོགས་རྒྱས་པར་བཤད་ད། ོ། ལེའུ་བཅུ་གཉིས་པ་ལས། རྣམ་པ་ལྔ་ནི་རབ་བརྟག་བྱ། ། ཡེ་ཤེས་ལྔ་ལས་བྱུང་བ་ཡི༑ ༑ཞེས་བྱ་བས་རྣམ་པ་ལྔ་པའི་གཞུང་བསྡུ་བ་བསྟན་ཏོ། ། ལེའུ་དྲུག་པ་ལས། ཉི་མའི་དཀྱིལ་འཁོར་དབུས་གནས་པར། ། ཞེས་བྱ་བ་ལ་སོགས་པ་དང་། རྡོ་རྗེ་སེམས་དཔའ་མ་ཕྱེད་པ། ། ཞེས་པ་ལ་སོགས་པ་དང་། སེམས་ཀྱི་རྗེས་དྲན་དམིགས་ནས་ནི། ། ཞེས་པ་ལ་སོགས་པ་དང་། ཞེ་སྡང་རྒྱལ་པོ་རྒྱལ་པོ་ཆེ། ། ཞེས་པ་ལ་སོགས་པས་ཁྱད་པར་དུ་བྱང་ཆུབ་པ་གསུམ་པ་ས་བོན་ལྔ་དང་། ཕྱག་མཚན་ལྔ་དང་། མཚན་མའི་ལྟེ་བའི་འཁོར་ལོ་རིགས་ལྔའི་ས་བོན་སྤྲོ་བ་དང་། སྤྲོས་ནས་དོན་བྱ་བ་རྣམས་རིམ་པ་བཞིན་དུ་བསྟན་ཏོ། ། ལེའུ་ལྔ་པ་ལས། རྡོ་རྗེ་སེམས་དཔའ་རབ་བསྒོམས་ཏེ། ། ཞེས་པ་ལ་སོགས་པ་ལྔས་ཁྱད་པར་དུ་བྱང་ཆུབ་པ་ལྔ་མདོར་བསྟན་ཏོ། ། ལེའུ་དགུ་པ་ལས། མ་མོའི་དཀྱིལ་འཁོར་དབུས་གནས་པར། ། ཞེས་བྱ་བ་ལ་སོགས་པར་ཕལ་ཆེར་རིགས་བཞིའི་རྒྱུའི་ཧེ་རུ་ཀའི་ཆ་ལུགས་རྒྱས་པར་བསྟན་ཏོ། ། ལེའུ་ལྔ་པ་ལས། དོམ་དང་བྱ་རྒོད་དེ་བཞིན་བསེ། ། ཞེས་བྱ་བ་ལ་སོགས་པས་རིགས་བཞིའི་ཆ་ལུགས་བསྟན་ཏོ། ། ལེའུ་དྲུག་པ་ལས། ལྷ་མོ་རྣམ་ཀུན་ཕྱག་གཉིས་བརྗོད། ། གྲི་གུག་དང་ནི་ཐོད་པ་འཛིན། ། ཞེས་པས་ལྷ་མོ་རྣམས་ཀྱི་ཆ་ལུགས་མདོར་བསྟན་ཏོ། ། དེ་ཉིད་ལས། རྡོ་རྗེ་སེམས་དཔའི་ཕྱག་རྒྱ་ཆེ། ། ཞེས་པ་ལ་སོགས་པས་རྒྱས་པར་བཤད་དོ། ། དེ་ནས་རྡོ་རྗེ་དང་པདྨ་བྱིན་གྱིས་བརླབ་པར་བྱ་སྟེ། ལེའུ་བཞི་པ་ལས། རྡོ་རྗེ་སེམས་དཔའ་བསྐྱེད་བྱས་ལ། ། རྡོ་རྗེ་པདྨ་རྣམ་བསྒོམས་ཏེ། ། ཞེས་པ་ལ་སོགས་པས་བྱིན་གྱིས་བརླབ་པ་བསྟན་ཏོ། ། དེ་ནས་བསྲུབ་པ་དང་སྲུབ་པའི་སྦྱོར་བས་རྗེས་སུ་ཆགས་པའི་ང་རྒྱལ་བྱ་སྟེ། ལེའུ་བདུན་པ་ལས། ཨོཾ་སརྦ་ཏ་ཐཱ་ག་ཏ་ཞེས་པ་ལ་སོགས་པས་ང་རྒྱལ་བྱ་བ་བསྟན་ཏོ། ། དེ་ནས་འཁོར་བསྐྱེད་པར་བྱ་སྟེ། ལེའུ་བཞི་པ་ལས། མཁའ་འགྲོ་མ་ཡི་འཁོར་ལོ་སྤྲོ༑ ༑ཞེས་པས་མདོར་བསྟན་ཏོ། ། ལེའུ་དང་པོ་ལས། རྡོ་རྗེ་མཁའ་འགྲོའི་དཀྱིལ་འཁོར་དུ། ། ཞེས་པ་ལ་སོགས་པས་རྒྱས་པར་བཤད་དོ། ། ལེའུ་ལྔ་པ་ལས། དཀྱིལ་འཁོར་རེ་རེ་བསྒོམ་པའམ། ། ཞེས་བྱ་བ་ལ་སོགས་པས་ལྷའི་གྲངས་བསྟན་ཏོ༑ ༑ལེའུ་བཞི་པ་ལས། ཉི་མའི་དཀྱིལ་འཁོར་དབུས་གནས་པར། ། ཞེས་པ་ལ་སོགས་པས་མི་བསྐྱོད་དགྱེས་རྡོར་གྱི་དཀྱིལ་འཁོར་གྱི་མཚན་ཉིད་བསྟན་ཏོ། ། ལེའུ་དང་པོ་ལས། རྡོ་རྗེ་མཁའ་འགྲོ་དེ་དག་ཀུན། ། ཞེས་པ་ལ་སོགས་པས་དཀྱིལ་འཁོར་གྱི་སྤྱིའི་མཚན་ཉིད་བསྟན་ཏོ། ། དེ་ནས་དྲི་ཟ་ཉེ་བར་འཁོར་གྱིས་གཙོ་བོ་བྱས་ཏེ། ལེའུ་བཞི་པ་ལས། དྲི་ཟ་མཉམ་པར་ཞུགས་པ་ནི། ། ཞེས་བྱ་བ་ལ་སོགས་པས་མདོར་བསྟན་ཏོ། ། དེ་ནས་མཚམས་ཀྱི་ལྷ་མོས་བསྐུལ་ཏེ། ལེའུ་བཞི་པ་ལས། མཚམས་ཀྱི་ལྷ་མོས་བསྐུལ་བར་བྱ། ། ཞེས་བྱ་བས་བསྐུལ་བ་མདོར་བསྟན་ཏོ། ། ལེའུ་བརྒྱད་པ་ནས། ཁྱོད་ནི་ཞེ་སྡང་རྡོ་རྗེ་ཡོངས་སྐྱོང་བ། ། ཞེས་པ་ལ་སོགས་པས་རྒྱས་པར་བཤད་དོ། ། ལེའུ་དྲུག་པ་ལས། མཚམས་ཀྱི་ལྷ་མོའི་སྦྱོར་བ་ཡིས། ། ཞེས་བྱ་བ་ལ་སོགས་པས་མཇུག་བསྡུ་བ་བསྟན་ཏོ། ། དེ་ནས་འབྲས་བུའི་ཧེ་རུ་ཀར་བཞེངས་ཏེ། ལེའུ་བཞི་པ་ལས། འཁོར་ལོས་འདྲེན་པ་བསྐུལ་ནས་ནི། ། ཞེས་པས་མདོར་བསྟན་ཏོ། ། ལེའུ་ལྔ་པ་ལས། བསྲུང་བའི་དམ་ཚིག་དབུས་གནས་པར། ། ཞེས་བྱ་བ་ལ་སོགས་པ་དང་། ལེའུ་བཅུ་གཉིས་པ་ལས༑ རྣམ་པ་ལྔ་ནི་རབ་བརྟག་བྱ། ། ཞེས་བྱ་བ་ལ་སོགས་པས་རྒྱས་པར་བཤད་པ་དང་རྒྱས་པའི་རྒྱས་པར་བཤད་པ་རིམ་པར་བསྟན་ཏོ། ། ལེའུ་དྲུག་པ་ལས། ཉི་མའི་དཀྱིལ་འཁོར་དབུས་གནས་པར། ། ཞེས་བྱ་བ་ལ་སོགས་པ་དང་། རྡོ་རྗེ་སེམས་དཔའ་མི་ཕྱེད་པ། ། ཞེས་པ་ལ་སོགས་པ་དང་། སེམས་ཀྱི་¡¡ÃÃརྗེས་དྲན་དམིགས་(¡¡¶¶ཞ¡¡དྲན་ནས་ནི་)ནས་ནི། ། ཞེས་པ་ལ་སོགས་པ་དང་། ཞེ་སྡང་རྒྱལ་པོ་རྒྱལ་པོ་ཆེ། ། ཞེས་པ་ལ་སོགས་པས་ཁྱད་པར་དུ། བྱང་ཆུབ་པ་གསུམ་པ་སྔ་མ་བཞིན་ནོ། ། ལེའུ་བཞི་པ་ལས། མ་མོའི་དཀྱིལ་འཁོར་ལ་ཞུགས་པ། ། ཞེས་པ་ལ་སོགས་པ་དང་། ལེའུ་དགུ་པ་ལས། མ་མོའི་དཀྱིལ་འཁོར་དབུས་གནས་པར། ། ཞེས་པ་ལ་སོགས་པ་དང་། ལྔ་པ་ལས། དོམ་དང་བྱ་རྒོད་དེ་བཞིན་བསེ། ། ཞེས་པ་ལ་སོགས་པས་རིམ་བཞིན་དུ་མི་བསྐྱོད་པ་དང་། རིགས་བཞིའི་ཆ་ལུགས་དང་། རིགས་བཞིའི་ཕྱག་མཚན་དང་། ཁྱད་པར་དུ་བྱང་ཆུབ་པ་ལྔ་བསྟན་ཏོ། ། དེ་ནས་སེམས་དཔའ་སུམ་བརྩེགས་བསྒོམས་ཏེ། ཡེ་ཤེས་སེམས་དཔའ་བསྒོམ་པ་ནི་ལེའུ་ལྔ་པ་ལས། ཐམས་ཅད་རྣམས་ཀྱི་སྔགས་འདི་ཡིས། ། ཞེས་བྱ་བ་ལ་སོགས་པས་བསྟན་ཏོ། ། དེའི་སྙིང་གར་རང་རང་གི་ཕྱག་མཚན་དང་། རང་རང་གི་ཕྱག་མཚན་ལ་(¡¡¶¶ཞ¡¡གྱི་)ས་བོན་བསྒོམ་པ་ནི། ལེའུ་དྲུག་པ་ལས། རྡོ་རྗེ་¡¡ÃÃསེམས་དཔའ་(¡¡¶¶ཞ¡¡-སེམས་དཔའ་)མི་ཕྱེད་པ། ། ཞེས་པ་ལ་སོགས་པ་དང་། ཉི་མའི་དཀྱིལ་འཁོར་དབུས་གནས་པར། ། ཞེས་པ་ལ་སོགས་པ་རིམ་པ་བཞིན་བསྟན་ཏོ། ། དེ་ནས་ཡེ་ཤེས་ཀྱི་འཁོར་ལོ་བསྟིམ་པ་ནི། ལེའུ་བཞི་པ་ལས། ཡེ་ཤེས་རྣམ་པར་གཞུག་པ་དང་། ། ཞེས་བྱ་བས་མདོར་བསྟན་ཏོ། ། ལེའུ་དྲུག་པ་ལས། དམ་ཚིག་འཁོར་ལོ་བཅུག་པ་ཡིས། ། ཞེས་བྱ་བ་ལ་སོགས་པས་རྒྱས་པར་བཤད་དོ། ། ལེའུ་དགུ་པ་ལས། ཨོཾ་བཛྲ་གཽ་རཱི་ཨཱ་ཀརྵ་ཡ་ཛཿཞེས་བྱ་བ་ལ་སོགས་པས་དགུག་པ་ལ་སོགས་པའི་སྔགས་བསྟན་ཏོ། ། ལེའུ་བཅུ་གཉིས་པ་ལས། ཡེ་ཤེས་དགུག་པ་དེ་བཞིན་ཡང་། ། ཞེས་པས་འཇུག་བསྡུ་བ་བསྟན་ཏོ། ། དེ་ནས་བྱིན་གྱིས་བརླབ་པ་ལ་གཉིས་བྱ་སྟེ། ལེའུ་བཞི་པ་ལས། མིག་ལ་སོགས་པ་གཏི་མུག་སོགས། ། ཞེས་བྱ་བ་ལ་སོགས་པས་མདོར་བསྟན་ཏོ། ། ལེའུ་བཞི་པ་ལས། གཏི་མུག་རྡོ་རྗེ་མིག་ལ་དགོད། ། ཅེས་བྱ་བ་ལ་སོགས་པ་གཉིས་ཀས་རྒྱས་པར་བཤད་པའོ། ། ལེའུ་བརྒྱད་པ་ལས། ཨོཾ་སརྦ་ཏ་ཐཱ་ག་ཏ་ཁེ་ཙ་རི། ཞེས་བྱ་བ་ལ་སོགས་པས་སྐུ་གསུང་ཐུགས་བྱིན་གྱིས་བརླབ་པའི་སྔགས་དང་། བྱིན་གྱིས་བརླབ་པ་གཉིས་ཀྱི་དགོས་པ་བསྟན་ཏོ། ། ལེའུ་བཅུ་པ་ལས། སྐྱེས་པ་དང་ནི་སྐྱེ་བ་ཞེས་བྱ་བ་ལ་སོགས་པས་མིག་ལ་སོགས་པ་བྱིན་གྱིས་བརླབ་པའི་འབྲས་བུ་བསྟན་ཏོ། ། ལེའུ་བཅུ་གཉིས་པ་ལས༑ མིག་ལ་སོགས་པ་གཏི་མུག་སོགས། ། ཞེས་པ་ལ་སོགས་པས་མཇུག་བསྡུ་བ་བསྟན་ཏོ། ། དེ་ནས་དབང་བསྐུར་རྒྱས་གདབ་ནི་ལེའུ་བཞི་པ་ལས། དབང་ནི་རིག་མ་བརྒྱད་རྣམས་ཀྱིས། ། ཞེས་པ་ལ་སོགས་པས་མདོར་བསྟན་ཏོ། ། ལེའུ་བཅུ་གཉིས་པ་ལས། བྱང་ཆུབ་རྡོ་རྗེ་སངས་རྒྱས་ལ། ། ཞེས་བྱ་བ་ལ་སོགས་པས་རྒྱས་པར་བཤད། ལེའུ་དྲུག་པ་ལས། རྡོ་རྗེ་སེམས་དཔའ་རྣམས་བསྒོམས་ནས། ། ཞེས་པ་ལ་སོགས་པས་རྒྱས་གདབ་པ་བསྟན་ཏོ། ། ལེའུ་བདུན་པ་ལས། ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ། ཞེས་བྱ་བ་ལ་སོགས་པས་མཇུག་བསྡུ་བ་བསྟན་ཏོ། ། དེ་ནས་བདུད་རྩི་མྱང་བ་དང་། མཆོད་པ་དང་བསྟོད་པ་བྱ་སྟེ། ལེའུ་བཞི་པ་ལས། ཡང་ནི་བདུད་རྩི་མྱང་བ་དང། ། ཞེས་བྱ་བ་ལ་སོགས་པས་མདོར་བསྟན་ཏོ། ། ལེའུ་དགུ་པ་ལས༑ མཆོད་པ་ལ་སོགས་རིམ་པར་བརྩམ། ། ཞེས་པ་ལ་སོགས་པས་རྒྱས་པར་བཤད་དོ། ། ལེའུ་དྲུག་པ་ལས། མཆོད་པར་བྱ་ཞེས་པས་མཆོད་པ་ཁྱད་པར་དུ་བསྟན་ཏོ། ། ལེའུ་བརྒྱད་པ་ལས། ཞེ་སྡང་རྡོ་རྗེ་ཕྱག་འཚལ་བསྟོད། ། ཅེས་པ་ལ་སོགས་པ་དང་། ལེའུ་བཅོ་ལྔ་པ་ལས། སེམས་ཅན་ཀུན་གྱི་ཐམས་ཅད་ཁྱོད། ། ཅེས་བྱ་བ་ལ་སོགས་པས་ཁྱད་པར་དུ་བསྟོད་པ་བསྟན་ཏོ། ། ལེའུ་བཅུ་གཉིས་པ་ལས༑ བསྟོད་པ་མཆོད་པ་ལ་སོགས་བྱ། ། ཞེས་པ་དང་། ལྕེ་ཡིས་རྡོ་རྗེ་བདུད་རྩི་མྱང་༑ ༑ཞེས་པ་ལ་སོགས་པའི་ཚིག་གིས་མཇུག་བསྡུ་བ་བསྟན་ཏོ། ། ལེའུ་བདུན་པ་ལས། ཨོཾ་སརྦ་ཏ་ཐཱ་ག་ཏ་ཨ་མྲྀཏ་ཞེས་བྱ་བ་ལ་སོགས་པའི་སྔགས་ཀྱིས་མཇུག་བསྡུ་བ་བསྟན་ཏོ། ། ཡན་ལག་དྲུག་པོ་དེ་དག་ཀྱང་རིགས་དྲུག་གི་བདག་ཉིད་དུ་མོས་པར་བྱ་བ་ནི། ལེའུ་བདུན་པ་ལས། དེ་བཞིན་གཤེགས་པ་མི་བསྐྱོད་པས་དེ་སྐད་བཀའ་སྩལ་ཏོ། ། ཞེས་པ་ལ་སོགས་པས་བསྟན་ཏོ། ། དེ་ནས་བསྐྱེད་པའི་རིམ་པའི་ཁ་དོག་ཡན་ལག་དྲུག་བསྒོམ་པ་ནི། ལེའུ་བཞི་པ་ལས། དེ་ལས་ཡན་ལག་དྲུག་བསྒོམ་བྱ། ། ཞེས་བྱ་བས་བསྟན་ཏོ། ། དེ་ནས་ལྷ་བསྒོམ་པར་བྱ་སྟེ། རིགས་ལྔ་ཡུམ་དང་བཅས་པ་བསྒོམ་པ་ནི། ལེའུ་དགུ་པ་ལས། རྡོ་རྗེ་སེམས་དཔའི་ཕྱག་རྒྱ་ཆེ། ། ཞེས་པ་ལ་སོགས་པའོ། ། སྐུ་གསུང་ཐུགས་དང་ལྡན་པ་བསྒོམ་པ་ནི་ལེའུ་བཞི་པ་ལས། སྐུ་གསུང་ཐུགས་ཀྱི་རྟག་པ་ལས། ། ཞེས་པ་ལ་སོགས་པས་བསྟན་ཏོ༑ ༑ཡེ་ཤེས་ཀྱི་ལྷ་དང་གཉིས་སུ་མེད་པར་བསྒོམ་པ་ནི་ལེའུ་དྲུག་པ་ལས། དཔག་ཚད་བྱེ་བ་རྒྱས་པར་ནི། ། ཞེས་པ་ལ་སོགས་པས་བསྟན་ཏོ། ། བསྒོམ་པས་སྐྱོན་དག་པ་རྗེས་སུ་དྲན་པར་བྱ་སྟེ། ལེའུ་དང་པོ་ལས། རྒྱལ་བ་མགོན་པོ་ཕན་པ་ནི༑ ༑ཞེས་པ་ལ་སོགས་པ་དང་། ལེའུ་ལྔ་པ་ལས། སངས་རྒྱས་ལྔ་ཡི་རང་བཞིན་ལས༑ ༑ཞེས་པ་ལ་སོགས་པས། ཉོན་མོངས་པ་ལྔ་དང་། ཕུང་པོ་ལྔ་རིགས་ལྔར་དག་པ་བསྟན་ཏོ། ། ལེའུ་ལྔ་པ་ལས། གློ་དང་དབུགས་དང་དེ་བཞིན་སྨྱོ། ། ཞེས་པ་ལ་སོགས་པས་རིགས་ལྔའི་ཕྱག་མཚན་གྱི་རྣམ་པར་དག་པ་བསྟན་ཏོ། ། ལེའུ་བདུན་པ་ལས། སེན་མོ་བ་སྤུ་ཞེས་པ་ལ་སོགས་པས་ལྷ་དགུའི་རྣམ་པར་དག་པའོ༑ ༑དེ་ནས་ལེའུ་དང་པོ་ལས། ཤིན་ཏུ་གཏི་མུག་རྨོངས་ཆེན་བྱ་བ་ལ་སོགས་པས་ལྷ་མོ་རྣམས་ཀྱི་རྣམ་པར་དག་པའོ། ། ལེའུ་བཞི་པ་ལས། གདུག་པ་རྣམས་ཀྱི་འཁོར་བ་འདོན། ། ཞེས་པ་ལ་སོགས་པ་ལྷ་མོ་བཅུ་དྲུག་གི་ཕྱག་མཚན་གྱི་རྣམ་པར་དག་པའོ། ། ལེའུ་བརྒྱད་པ་ལས། གཏི་མུག་རྡོ་རྗེ་རབ་སྦྱོར་བས། ། ཞེས་པ་ལ་སོགས་པས་སྐྱེ་མཆེད་དྲུག་གི་དག་པའོ། ། དེ་ནས་སྔགས་ཀྱི་བཟླ